Ажара инхоит 100-ҩык ауааԥсыра, уаанӡа иқәынхоз зегьы 2008 шықәса рзы рыҩнқәа ааныжьны ицеит. Аҭыԥантәи ауааԥсыра арахәааӡареи ашьхымзааӡареи рнапы алакуп. Аҿар ракәзар, урҭ рахьтә ара иаанхаз шамахамзар иуԥылом.
Ажаранӡа унеиаанӡа хәсааҭк инарзынаԥшуа амҩа бааԥсқәа урнысроуп. Ақыҭахь узго амҩақәа зегь ԥҽуп ахаҳәлеира, адгьылҳәазара, иара убас арратә техникеи амашьына дуқәеи ахьықәсуа иахҟьаны.
Ажаратәи ақыҭа анапхгарахь иаҵанакуа аҳаблақәеи атәыла егьырҭ араионқәеи еиманадоит атоннель. Уи ргылан 1964 шықәсазы. Хышықәса ҵуеит иара ахьеиҟәшьшьаз иахҟьаны аҭагылазаашьа уашәшәырахеижьҭеи. Есыҽны уи аиҟәшьшьара аура иацлоит. Уажәы 54 метра инаӡоит. Атоннель аремонт аҟаҵаразы, аекспертцәа иҟарҵаз ахәшьарала, иаҭахуп 240 миллион мааҭ.
Ажара унаӡаанӡа аҳабла Чхалҭа ыҟоуп. Ара Михаил Саакашвили инапхгара аамҭазы иргылан аҳабла ахадара ахыбрақәа, ашкол, ахәыҷбаҳча, аполициа ахыбрагьы ыҟан. Урҭ зегьы рбган Кәыдрытәи аҩхаа ақырҭуа ар аҟынтәи аҭарцәраан имҩаԥгаз аоперациа аан. Усҟан ара инхоз ауааԥсыра реиҳарак рҭыԥ иахыҵны ицеит.
Ажара агәаны ақыҭатә хәышәтәырҭа гылоуп. Уи иаҭаху амыругақәа рыла еибыҭоуп, раԥхьатәи ацхыраара аҟаҵаразы иаҭаху ахәшәқәа рыла еиқәыршәоуп. Аха ара аус зуа медиаҳәшьа заҵәык лоуп. Ачымазцәа рахь днеиразы инамҩатәны дызго амашьынақәа рыла ацара лықәшәалоит, избанзар иҟам ацхыраара ласы амашьына.
Ажара Аԥсны иахәҭакны иҟоуижьҭеи уажәшьҭа 12 шықәса шҵуагьы, уи ауааԥсыра уажәыгьы аԥсуа тәылауаҩшәҟәқәа рымам. Ақалақь ахь иааразы Аҳәынҭқарратә шәарҭадаратә маҵзураҟны иоузышьҭуа ашәҟәқәа ылырхлароуп.
Ажаратәи ақыҭа анапхгарахь иаҵанакуеит 18 ҳаблеи ақыҭа Ажареи. Ақыҭсовет ари ақыҭаҿоуп иахьыҟоу. Аҟәантәи Ажара агәанынӡа хәсааҭк инеиҳаны амҩа уқәхоит.
Ажаратәи ақыҭа анапхгарахь иаҵанакуа аҳаблақәеи атәыла егьырҭ араионқәеи еиманадоит атоннель. Уи ргылан 1964 шықәсазы. Иара иахьа-уаҵәы еилабгар алшоит.
Хышықәса ҵуеит иара ахьеиҟәшьшьаз иахҟьаны аҭагылазаашьа уашәшәырахеижьҭеи. Есыҽны уи аиҟәшьшьара аура иацлоит. Уажәы 54 метра инаӡоит.
Ажаранӡа амҩа бааԥс иацәымшәо амашьынақәа рыла заҵәык ауп анеира злалшо
Ажара унаӡаанӡа аҳабла Чхалҭа ыҟоуп. Ара 2008 шықәсанӡа Қырҭтәыла аиҳабыратә хыбрақәа ыҟан.
Кәыдрытәи аҩхаа ақырҭуа ар аҟынтәи аҭарцәраан имҩаԥгаз аоперациа ашьҭахь ара инхоз ауааԥсыра реиҳарак рҭыԥ иахыҵны ицеит.
Абас ауп Ажаратәи абжьаратә школ иахьа ишыҟоу, ара уажәшьҭа 12 шықәса ҵуеит аурокқәа мҩаԥымсуеижьҭеи.
Ажара ақыҭан аус ауеит ахәышәтәырҭа. Уи иаҭаху амыругақәеи ахәшәқәеи рыла еиқәыршәоуп аԥҟарақәа рымҩаԥгаразы. Аха аҳақьымцәа рхаҭақәа ыҟаӡам.
Галина Гәынба – Ажаратәи ахәышәтәырҭаҟны аус зуа амедиаҳәшьа заҵә лоуп. Лара лыда ара уаҳа усзуҩ дыҟам.
Шьҭрала и-Гәдоуҭатәиу аԥҳәыс ари ақыҭахь диасит 2008 шықәсазы. Уажәы лара дынхоит ахәышәтәырҭа иавагылоу ҩын хәыҷык аҿы.
Ажарахь игоу амҩала иуԥылоит аԥсабара ԥшӡа, Кәыдры аӡиас абжьы улымҳа иҭыҩуеит.
Уаанӡа ара игылан абанкомат, уажәы уи аус ауам.
Тариел Ашәба ида Ажара инхо уаҳа аԥсыуак дыҟам. 76 шықәса зхыҵуа ахаҵа ақыҭанхамҩа инапы алакуп, дшәарыцоит.
Иахьа Ажара инхоит 100-ҩык инарзынаԥшуа ауааԥсыра.
Годерӡи Гочиани иашҭаҿы дгылоуп. Иара аус иуеит иқыҭаҿы иҟоу Аӡытә фымцастанциа маҷ аҿы, инапы алакуп арахәааӡареи ашьхымзааӡареи.
Нонна Горчиани – Ажара ииз, иааӡаз лоуп. Иахьатәи аамҭазы ара инхаз аҿар зынӡа имаҷуп.
Амилициа аҟәша иахашәыршәыруеит аԥсуа бираҟ. Ажара ашәарҭадара дахылаԥшуеит Аҩнуҵҟатәи аусқәа рминистрра аусзуҩ заҵәык.
Иахьа Аԥсны ашколқәа рҟны аҵыхәтәантәи аҵәҵәабжьы геит. Аушьҭымҭацәа рхыԥхьаӡара 1791-ҩык рҟынӡа инаӡоит.Жәеизаҩык медалла иалгеит. Арҵаҩцәа роушьҭымҭацәа ирзеиӷьаршьеит аԥеиԥш лашеи ақәҿиара дуқәеи. Аушьҭымҭацәагьы аганаҿ иаанмхеит, арҵаҩцәа акыршықәсазтәи рааԥсаразы иҭабуп ҳәа рарҳәеит.
Ишаԥу еиԥш, аушьҭымҭацәа ркьаҿ шкәакәақәа рҟны адныҳәаларқәеи азеиӷьшьарақәеи анырҵон. Аҵыхәтәан ажәҩан ахь аԥышҭарчқәа халарҵеит, раԥхьааҟа ирзыԥшу агәырӷьаратә хҭысқәа ирсимволны.
Акоронавирустә пандемиа иахҟьаны Аԥсны аиҳабыра ирыӡбеит хәажәкырамзазы ашколхәыҷқәа зегьы аҵараҟынтә роушьҭра, изаамҭанытәымыз аԥсшьара рыҭаны. Сынтәа аҵарашықәс хыркәшан лаҵарамза 13 рзы. Рашәара 2 рзы аушьҭымҭацәа ҩы-мчыбжьа ҳәа ашкол ахь ихынҳәит, аԥышәарақәа рҽырзыҟарҵарц. Иалагалаз аԥкрақәа ирыхҟьаны аҵараамҭа иахьагхаз азы, хә-ԥышәарак рхаҭыԥан сынтәа аушьҭымҭацәа иарҭон ҩба: ахатәы бызшәеи алгебреи.
Аԥсны ашколқәа рҿы игеит аҵыхәтәантәи аҵәҵәабжьы.
Аҵыхәтәантәи аҵәҵәабжьы геит атәыла ашколқәа 153 роушьҭымҭацәа рзы.
Сынтәа ашкол иалгаз ахәыҷқәа рхыԥхьаӡара 1791-ҩык рҟынӡа инаӡоит.
Жәаҩык аушьҭымҭацәа ахьтәы медалқәа роуит, аӡәы - араӡны.
Аҟәатәи ажәабатәи абжьаратә школ аҟны аҵыхәтәантәи аҵәҵәабжьы.
Ахәыҷқәа ркьаҿ шкәакәақәа рҿы азеиӷьшьарақәеи адныҳәаларақәеи рыҩуан.
Аушьҭымҭацәа рырҵаҩцәа иҭабуп ҳәа рарҳәеит ирыдырҵаз ааԥсаразы.
Арҵаҩцәагьы ахәыҷқәа ирзеиӷьаршьеит мҩамш иқәларц, раԥхьаҟа иҵегь аҵара дуқәа рҵарц.
Шьҭарнахыс ашкол аушьҭымҭацәа аԥсҭазаара ду ахь ршьаҿа еихыргоит.
"Адау" Аԥсны иҟоу аӡхыҽҽақәа зегь реиҳа идууп ҳәа иԥхьаӡоуп, уи аура 100-метрак иреиҳауп. Аӡхыҽҽақәа Аалӡга аӡиас ашьхантә иалало аӡымахәҭа иарҿиоит, дара-дара еишьҭагылоуп. "Ирина" аура 40 метра иҟоуп. "Иԥшьоу" -38.
Аԥсшьаҩцәа рзы аӡхыҽҽақәа рахь амҩа аартын 2016 шықәсазы.
Ашахтиортә ҳабла Аҟармара х-ӡхыҽҽак ыҟоуп – "Иԥшьоу", "Ирина", "Адау".
Аҭыхымҭаҟны: аӡхыҽҽақәа рымҩахь арбага.
"Адау"- зегь реиҳа идуу аԥснытәи ӡхыҽҽоуп.
Аура 100-метрак иреиҳауп.
"Адау" инацәыхарамкәа иҟоуп даҽа ӡхыҽҽак "Ирина". Дара рахь аԥсшьаҩцәа рзы амҩа аартын 2016 шықәсазы.
Аӡхыҽҽақәа Аалӡга аӡиас ашьхантә иалало аӡымахәҭа иарҿиоит.
"Адау" ацаҟьа иагәылсуеит.
"Ирина" аӡхыҽҽахьы уназго амҩахәасҭа.
Аҟармара ирацәоуп аӡхыҽҽа маҷқәеи акәарҷҷақәеи.
Аӡхыҽҽақәа дара-дара еишьҭагылоуп.
Аалӡга аӡиаси уаҟа иху ацҳа хәыҷи убла иаахгылоит аҟармаратәи аӡхыҽҽақәа рахь уанцо.
"Иԥшьоу " аӡхыҽҽа аҿаԥхьа акаҳуажәырҭа аартуп.
Аӡхыҽҽа "Ирина" аура 40 метра иҟоуп.
Аӡхыҽҽа "Иԥшьоу" аура 38 метра иҟоуп.
Аалӡга аӡиас
Аӡхыҽҽақәа рахь анеира уадаҩуп – шьапыла, ма ишьҭыху машьынала унаӡартә иҟоуп.
Аԥсны Алхратә комиссиа хада иҭацәыз адепутаттә ҭыԥқәа рахь ԥхынгәы 12 рзы алхрақәа рымҩаԥгара ҿҳәарас ишьақәнаргылеит.
Аԥсны Жәлар Реизарахь алхрақәа мҩаԥысуеит алхратә ҭыԥ хадақәа ԥшьба рҿы: Кындыӷтәи, Гәдоуҭатәи, Бзыԥтәи, Оҭҳаратәи. Бзыԥтәи алхратә ҭыԥ хада № 10 аҟынтә Жәлар Реизара адепутатрахь кандидатцәас иқәгылоуп: Ҭамаз Леибеи Ҭемыр Беиеи.
"Ажәабатәи алхырҭатә ҭыԥ хадаҿы ашәҟәы иҭагалоуп алхыҩцәа 5-нызықьҩык инареиҳаны. Ҳокруг аҿы иҟоуп алхырҭатә ҭыԥқәа хәба. Алхыҩцәа рсиақәа зегьы кнаҳауп, ачымазаҩцәа рҟнытә арзаҳалқәа адкылара ҳалагахьеит. Ҳкомиссиа ахадацәа зегьы рҭыԥқәа рҿы иҟоуп. Асабша асиақәа еиҭагәаҭахоит, ари аамҭа иалагӡаны аиҭакрақәа ҟалазар урҭ ашәҟәы иҭаҳгалоит, иара убасгьы ианыхтәу дҟаларгьы уи аусгьы нагӡахоит", - ҳәа еиҭалҳәеит Кәакәасқьырԥҳа.
Азакәанԥҵаратә мчраҿы амандатқәа ԥшьба ҭацәуп - уаанӡа депутатцәас иҟаз атәыла ахада Аслан Бжьаниа, аԥыза-министр Александр Анқәаб, Аҩнуҵҟатәи аусқәа рминистр Дмитри Дбар, Гагра араион ахада инапынҵақәа назыгӡо Иури Хагәышь рҭыԥқәа.
Кындыӷтәи алхратә ҭыԥ хада №31 аҟнытә Жәлар Реизара адепутатрахь кандидатцәас иқәгылоуп: Аидар Кәыҵниа, Гарри Кокаиа, Џьансыхә Адлеиба; Гәдоуҭатәи алхратә ҭыԥ хада №18 ала - Асҭамыр Ахбеи Алхас Ҳагбеи; Оҭҳаратәи алхратә ҭыԥ хада №14 аҟнытә Жәлар Реизара адепутатрахь кандидатцәас иқәгылоуп Робесҭан Габлиеи Алмасхан Барцыци.
Иара убас шәаԥхьар ҟалоит: